《乘除》
宋代·丘葵

若问乘除法，须当健补贫。
何如穷到骨，更有病缠身。
忽忽又将老，苍苍更不神。
此生吾自断，蓑笠一间人。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。